 பவாநந்தர் உரைஇஃது மொழிகளின் எழுத்து வரையறை உணர்த்துகின்றது.  பதவுரை மொழி = மொழிகள்,  ஓர் எழுத்து ஆதியா = ஓரெழுத்து முதலாக,  ஒன்பது எழுத்து அந்தம் = ஒன்பதெழுத்து முடிவாக,  ஆம் = வரும்.  பொழிப்புரை மொழிகள் ஓரெழுத்து முதலாக ஒன்பதெழுத்து முடிவாக வரும்.  இம்மொழிகளுள், பகாப்பதங்கள் இரண்டெழுத்து முதலாக    ஏழெழுத்து ஈறாகவும், பகுபதங்கள் இரண்டெழுத்து முதலாக ஒன்பதெழுத்து ஈறாகவும் வரும். உதாரணம்: அணி, கலம், பொருப்பு, அருப்பம், குங்கிலியம், உத்திரட்டாதி - இவை பகாப்பதங்கள்.